open-index/open-wikipedia-markdown huggingface dataset:
Fréjus

**Fréjus** er en kommune i departementet Var i regionen Provence-Alpes-Côte d'Azur i sørøstre Frankrike.

Sammen med naboen Saint-Raphaël er de i realiteten en by. Den nordlige delen av kommunen er en del av Estérel Massif.

2. desember 1959 revnet Malpassetdammen i elven Reyran ovenfor Fréjus og drepte over 400 personer.

## Historie
Frejus har en middelalderby samt en populær badestrand. Fréjus ble opprettet av romerne, og tiltrekker seg mange turister på grunn av sin historie, sine kulturelle og kunstneriske kvaliteter, dens godt vedlikeholdt strender, havet og sportsfasiliteter. Det finnes mange steder av interesse i området, alle er relativt lett tilgjengelig fra Frejus på grunn av beliggenheten. Historien om Fréjus er også historien om Provence. Den har vært ødelagt flere ganger på tross av tilstedeværelsen av de romerske legioner. I 49 f.Kr. bestemte Julius Cæsar seg for å bygge Adrianveien for å koble Italia sammen med Spania. Phoceanene i Marseille hadde allerede etablert en koloni på stedet, men det var den romerske keiseren som ga havnen sin velstand og byen sitt navn av 'Forum Julii' som betyr 'markedet til Julius;' Han navnga også havnen 'Claustra Maris' (Havets bolt). Byen ble en av de viktigste havnene i Middelhavet, inntil Pax Romana, ved å nekte Forum Julii sine militære aktiviteter, markerte det starten på nedgangen. Tilbakegangen for Roma førte til det samme for byene i imperiet. Mellom det 7. og 9. århundre plyndret muslimer byen flere ganger. Havet flommet inn over kyststripen mens invasjoner av muslimer og pirater etterlot monumentene i ruin. Det var lite igjen av kolonien i det 10. århundre. Mudder fra havet tettet igjen havnen og dannet et stort myrlendt område, som deretter har skilt landsbyen fra havet.

## Kjente personer
* Abbé Sieyès, en kjent fransk revolusjonsteoretiker og forfatter av *[[Qu'est-ce que le tiers-état?]]*, ble født i Fréjus i 1748.
* Belinda Carlisle, sanger, bor i Fréjus

## Transport
Jernbanestasjonen Gare de Fréjus tilbyr ruter til Toulon, Nice og flere andre regionale destinasjoner. Langdistansedestinasjoner er tilgjengelige fra nærliggende Gare de Saint-Raphaël-Valescure. Motorveien A8 kobler Fréjus med Aix-en-Provence og Nice.

## Vennskapsbyer
Fréjus er vennskapsby med:
*  Fredericksburg, Virginia, USA
*  Triberg, Tyskland
*  Dumbéa, Frankrike
*  Paola, Italia
*  Tabarka, Tunisia

## Befolkningsutvikling
***Antall innbyggere i kommunen Fréjus***

## Referanser

* INSEE

## Eksterne lenker
* 
* Kommunedata INSEE
* Frejus website
* Forum Julii in 3D
* Fréjus la plate-forme
* Tourism website (fransk)
* Frejus Marina
* Bilde av Fréjus Cathedral
Werner Krogmann

**Werner Herman Otto Krogmann** (født 5. februar 1901 i Hamburg, død 19. november 1954) var en tysk seiler som deltok i de olympiske leker 1936 i Berlin og 1952 i Helsingfors.
 
Krogmann vant en olympisk sølvmedalje seiling under OL 1936 i Berlin. Han kom på andreplass i olympiajolle bak Daniel Kagchelland fra Nederland. Seilingene ble avviklet utenfor Kiel i perioden 4. til 12. august 1936.

## OL-medaljer
* 1936  Berlin &ndash;  Sølv i seiling, Olympia-jolle  Tyskland

## Eksterne lenker
Cennétig mac Lorcáin

**Cennétig mac Lorcáin** (død 951) var en irsk småkonge, og var far til Mathgamain og Brian Bóruma, kjent under sitt anglifisert navn Brian Boru.

## Styre
Cennétig var konge av Dál gCais, en av de irske stammene til Déisi, et folk i Munster. Deres navn var tilsynelatende av ny opprinnelse, og ble første gang nedtegnet på 930-tallet, og de hadde tidligere vært en uvesentlig del av nordlige Déisi. Kongene i Munster hadde på denne tiden kommet fra Eóganachta, en stor, kompleks gruppe av slektninger som hevdet nedstamming tilbake til Éogan Mór, en legendarisk konge i Munster på 100-tallet. De lærde menn innenfor Dál gCais skaffet en ny og forbedret genealogi (avstamming) for deres konger, og hevdet at de nedstammet fra Eógan Márs bror Cormac Cass.

Dál gCais hadde sitt maktsentrum i den østlige delen av det senere grevskapet Clare, en del av region som var kjent som Tuadmumu (senere som Thomond), et navn som første gang er bevitnet i 944 i en rapport om et nederlag til Cennétig ved Gort Rotacháin ved Eóganachta-kongen Cellachán Caisil.

I nedtegnelsene som handlet om Cennétigs død i 951 er han omtalt som «konge av Tuadmumu».

## Barn
Cennétig synes å ha blitt far til mange barn, kanskje så mange som 11 sønner. Hans datter Órlaith ble hustru av Irlands overkonge Donnchad Donn. Hun ble drept i 941, muligens på grunn av utroskap med hennes stesønn Óengus.

To av sønnene — Dub og Finn Dub — ble det sagt skal ha dødd ved Gort Rotacháin i 944, to andre, Donncuan og Echthigern, døde i 950 under en invasjon av Munster ved Donnchad Donns etterkommer Congalach Cnogba. Den som etterfulgte Cennétig var tilsynelatende Lachtna, men ble selv drept kort tid etter, og ble da etterfulgt av sin bror Mathgamain.

## Referanser


## Litteratur
* 
* «(Genealogies from Rawlinson B 502) De genelogia Dál Chais ut inuenitur in psalterio Caissil». *CELT: Corpus of Electronic Texts*.
* Duffy, Seán (2004): «Brian Bóruma (Brian Boru) (c.941–1014)». *Oxford Dictionary of National Biography*
Julien Desprès

**Julien Desprès** (født 12. mai 1983 i Clamart) er en fransk roer. Hans største internasjonale resultat kom da han representerte Frankrike under Sommer-OL 2008 i Beijing, der han tok bronse i firer uten styrmann sammen med Benjamin Rondeau, Germain Chardin og Dorian Mortelette.

## Referanser


## Eksterne lenker
*
Landvolkbewegung (Schleswig-Holstein)

**Landvolkbewegung** var en sosial og politisk bevegelse i Slesvig-Holsten i slutten av 1920-årene, som bredte seg til andre deler av det tyske rike. Bevegelsen organiserte demonstrasjoner mot Weimarrepublikken, deriblant en skatteboikott, utfordret mer enn en gang statsmakten og benyttet seg av terrorisme. Enkelte personer og auksjonsgrupper fra bevegelsen, som f.eks. Christlich-Nationale Bauern- und Landvolkpartei eller «Bauerngeneral» Claus Heim fra Sankt Annen i Ditmarsken, var sentrale aktører, men bevegelsen oppfordret fremfor alt til auksjoner fra enkeltmennesker og til spontane auksjoner fra befolkninga på landsbygda. Bevegelsens symbol var en svart fane med en sølvfarget plog og et rødt sverd.
Julien Bahain

**Julien Bahain** (født 20. april 1986 i Angers) er en fransk roer. Hans fremste internasjonale resultat kom da han representerte Frankrike i Sommer-OL 2008 i Beijing, og tok bronse i dobbeltfirer sammen med Pierre-Jean Peltier, Jonathan Coeffic og Cédric Berrest.

## Referanser


## Eksterne lenker
*
Hoysalariket

**Hoysalariket** (kannada: ಹೊಯ್ಸಳ ಸಾಮ್ರಾಜ್ಯ; IPA; ) var et viktig sørindisk kannadigarike som styrte mesteparten av den moderne indiske delstaten Karnataka fra det tiende til det fjortende århundre. Fram til 1187 lå riket riktignok under det vestlige Chalukyariket. Hoysalaherskernes hovedstad var først Belur, men ble siden flyttet til Halebidu.

Hoysalaenes herskere var opprinnelig fjellfolk fra Malenadu i Karnataka, en høytliggende i de vestlige Ghatfjellene. I det tolvte århundre, etter at de hadde brukt den voldsomme krigføringen mellom det vestlige Chalukya og Kalachuririket til sin fordel, styrte de over områder i dagens Karnataka og over enkelte tamilske områder i Kaverideltaet mellom Kongu Nadu og Cholarikets områder. Fram til 1200-tallet hadde de fått kontrollen over mesteparten av dagens Karnataka, mindre deler av Tamil Nadu og deler av det vestlige Andhra Pradesh i Deccan.

Hoysalaperioden var viktig i utviklingen av sørindisk kunst, arkitektur og religion. I dag blir riket husket først og fremst for sin tempelarkitektur. Over ett hundre templer har overlevd, og er i dag spredt rundt omkring i Karnataka, inkludert det berømte Chennakesavatempelet i Belur, Hoysaleswaratempelet i Halebidu og Chennakesavatempelet i Somanathapura. Hoysalakongene støttet også andre typer kunst, og førte slik til en rik kannada- og sanskritspråklig litteratur.

## Eksterne lenker
*
Partiprogrammet fra Görlitz

**Partiprogrammet fra Görlitz** (tysk: *Görlitzer Programm*) var et politisk program som ble vedtatt av Sozialdemokratische Partei Deutschlands på partidagen i Görlitz i 1921. Programmet avløste partiprogrammet fra Erfurt av 1891, og ble i 1925 avløst av partiprogrammet fra Heidelberg. Programmet introduserte revisjonisme ved å erstatte den gamle revolusjonære tankegangen med bruken av demokratiske institusjoner til å gjennomføre politiske idéer. Dette innbefattet samarbeid med andre politiske retninger, og på partidagen ble det vedtatt å innlede et politisk samarbeid med Deutsche Volkspartei i Fristaten Preussen.

## Litteratur
* Hermann Schöler: *Das Görlitzer Programm der SPD. Ein kritischer Kommentar von H. Sch.* Detmold 1922.
* Helga Grebing: *Geschichte der deutschen Arbeiterbewegung. Ein Überblick*. München 1966, S. 178.
* Franz Osterroth, Dieter Schuster: *Chronik der deutschen Sozialdemokratie. Bd.II: Vom Beginn der Weimarer Republik bis zum Ende des zweiten Weltkrieges*. Berlin, Bonn 1975, S. 87–91.
* Heinrich August Winkler: *Klassenbewegung oder Volkspartei? Zur sozialdemokratischen Programmdebatte 1920–1925*. In: Geschichte und Gesellschaft Heft 1 1982 S. 9–54.
* Detlef Lehnert: *Sozialdemokratie zwischen Protestbewegung und Regierungspartei 1848 bis 1983*. Frankfurt 1983, ISBN 3-518-11248-1, S. 133f., S. 138f.
* Heinrich-August Winkler: *Die Geschichte der ersten deutschen Demokratie*. München 1993, ISBN 3-7632-4233-3, S. 163ff.

## Eksterne lenker
* 
* 
*
Évry

**Évry** er navnet eller del av navnet til følgende franske kommuner::

* Évry (Essonne), tidligere kommune i departementet Essonne
* Évry-Courcouronnes,  i departementet Essonne, etablert i 2019
* Évry (Yonne), i departementet Yonne
* Évry-Grégy-sur-Yerre, i departementet Seine-et-Marne
Europatouren i golf for kvinner 2011

**Ladies European Tour 2011** er en serie golfturneringer arrangert av den kvinnelige profesjonelle golftouren i Europa, Ladies European Tour (LET). 

(*) Ikke-tellende turnering, prispengene regnes ikke på Order of Merit, og seieren regnes ikke som seier på LET.

## Eksterne lenker
Offisielt nettsted for LET
Meisterhäuser

**Meisterhäuser** (norsk: mesterhusene) var en gruppe hus som Walter Gropius bygde for lærerne på Bauhaus-skolen i byen Dessau-Rosslau i den tyske delstaten Thüringen. Husene var samtidig mønsterhus for moderne boliger på den tiden. Husene var eid av byen Dessau, og mestrene leide boligene.

Fra øst mot vest var det ett hus for Gropius alene, deretter tomannsboliger for Moholy-Nagy og Feininger, Muche og Schlemmer og Klee og Kandinskij. 

Husene er karakteristiske med sin kubiske form, med flatt tak og store ensfargete flater og store vinduer.

Mesterhusene til Gropius og Moholy-Nagy ble ødelagt under et bombeangrep i 1945. Det ødelagte Moholy-Nagy-huset ble revet, slik at Feiningers hus i dag står alene. De nåværende husene ble renovert i 1990.

## Bildegalleri

Fil:Meisterhaus Feininger 2004.jpg|Feinigers hus
Fil:Bauhaus-Dessau Meisterhaeuser1.JPG|Muche/Schlemmerhuset
Peter Markham Scott

**Peter Markham Scott** (født 14. september 1909 i London, død 29. august 1989) var en britisk ornitolog, miljøverner, maler, marineoffiser og seiler.

Scott deltok i De olympiske leker i 1936 i Berlin hvor han vant en olympisk bronsemedalje seiling. Han kom på tredjeplass i olympiajolle bak Daniel Kagchelland fra Nederland og Werner Krogmann fra Tyskland. Seilingene ble avviklet utenfor Kiel i perioden 4. til 12. august 1936.

Scott var sønn av polarforskeren Robert Falcon Scott.

## OL-medaljer
* 1936  Berlin &ndash;  Bronse i seiling, Olympia-jolle  Storbritannia

## Bibliografi (utvalg)
* *The battle of the narrow seas.* Country Life, White Lion & Scribners, London, New York 1945-74. ISBN 0-85617-788-1
* *The eye of the wind.* (autobiography) Hodder, Stoughton & Brockhampton, London, Leicester 1961-77. ISBN 0-340-04052-1, ISBN 0-340-21515-1
* *The swans.* Joseph, Houghton & Mifflin, London, Boston 1972. ISBN 0-7181-0707-1
* *The amazing world of animals.* Nelson, Sunbury-on-Thames 1976. ISBN 0-17-149046-0
* *Observations of wildlife.* Phaidon & Cornell, Oxford, Ithaca 1980. ISBN 0-7148-2041-5, ISBN 0-7148-2437-2, ISBN 0-8014-1341-9
* *Travel diaries of a naturalist.* Collins, London. 3 vols: 1983, 1985, 1987. ISBN 0-00-217707-2, ISBN 0-00-219232-2, ISBN 0-00-219554-2
* *The crisis of the University.* Croom Helm, London 1984. ISBN 0-7099-3303-7, ISBN 0-7099-3310-X
* *Conservation of island birds.* Cambridge 1985. ISBN 0-946888-04-3
* *The art of Peter Scott.* Sinclair-Stevenson, London 1992 p. m. ISBN 1-85619-100-1

## Referanser


## Eksterne lenker
* 
* 
* 
* 
*  Artikkel illustrert med hans malerier
*  Biografi
Benjamin Rondeau

**Benjamin Rondeau** (født 1983) er en fransk roer. Hans største internasjonale resultat kom da han representerte Frankrike under Sommer-OL 2008 i Beijing, der han tok bronse i firer uten styrmann sammen med Julien Desprès, Germain Chardin og Dorian Mortelette.

## Referanser


## Eksterne lenker
*
Det prøyssiske statsråd

**Det prøyssiske statsråd** er navnet på ulike organer i Preussens historie.  

I sin første variant var det et rådgivende organ for kongen, etablert gjennom en forordning av 20. mars 1817. Ideen om et statsråd som et dels lovgivende og dels utøvende organ, hadde blitt drøftet lenge. Det ble fremmet allerede av Stein i 1808 og videreført av Hardenberg i 1810. I sin endelige form ble statsrådet et utøvende organ. 

Nye regler for statsrådet ble vedtatt 6. januar 1848. En ny forfatning var vedtatt dagen før. 

I 1920 ble det vedtatt ny forfatning for Fristaten Preussen. Statsrådet ble da en del av parlamentet, og besto av representanter valgt av Preussens provinser.

## Referanser
Cold Lake (album)

***Cold Lake*** er et studioalbum fra Celtic Frost utgitt i 1987.

Albumet ble dårlig mottatt av fansen, da stilen var endret til mer Mötley Crüe-lignende glam metal som var populært på den tiden. Musikerne var også skiftet ut, kun vokalist og gitarist Tom Warrior var igjen fra den gamle besetningen.

## Sporliste
;Side en
# «Human II» (Intro) 	1:06
# «Seduce Me Tonight»"   	3:18
# «Petty Obsession»   	3:17
# «(Once) They Were Eagles»   	3:39
# «Cherry Orchards»   	4:19
# «Juices Like Wine»   	4:17
;Side to
# «Little Velvet»   	3:40
# «Blood on Kisses»   	3:29
# «Downtown Hanoi»   	4:15
# «Dance Sleazy»   	3:32
# «Roses Without Thorns»   	3:26
;CD bonusspor
# «Tease Me» 2:47
# «Mexican Radio» (konsertopptak) 3:32

## Personell
* Tom G. Warrior – gitar, vokal
* Oliver Amberg – gitar
* Curt Victor Bryant – bass
* Stephen Priestly – trommer, bakgrunnsvokal

## Eksterne lenker
*
Saltzkammergut (Prima Vera)

**«Saltzkammergut»** er en coverlåt med den norske humortrioen Prima Vera, opprinnelig utgitt 1. desember 1978 på musikkalbumet *[[Brakara]]*. Sangen ble innspilt mellom 31. juli – 3. august 1978 i Roger Arnhoff studio i Oslo. Jonas Fjeld Band var musikere. Brakara ble relansert på CD i august 2001.

Originaltittelen er «Im Salzkammergut» og er fra den østerrikske operetten *Im Weissen Rössel* (1930), hvor norsk/dansk tittel er *Sommer i Tyrol*. De som skrev sangen het Ralph Benatzky (melodi) og Robert Gilbert (tekst).

Jahn Teigen synger i høyt stemmeleie på originalspråket. Kun refrenget fra originalen er det lytteren får høre.

## Andre utgivelser
**[[Prima Vera Show]]* &ndash; (utgitt juni 1999 – playback-versjon hvor Teigen mimer etter sangen fra scenen).
**Prima Vera (a)live* &ndash; (DVD utgitt oktober 2001 – «Saltzkammergut» er med i medleyen «Rest of the best»).

Jahn Teigen var hovedgjest i NRK-programmet *Si det som det er!* (sendt 16. desember 1978), og han sang blant annet «Saltzkammergut» med sporadisk assistanse fra programleder Harald Tusberg.

## Referanser
Sankt Hedwigkatedralen

**Sankt-Hedwigs-Kathedrale** er en romersk-katolsk katedral på Bebelplatz i bydelen Mitte i Berlin, Tyskland. 

Katedralen ble bygget i det 18. århundre av den daværende konge av Preussen og ble innviet i 1773. Den har navn etter skytsenglen for Schlesien og Brandenburg, Hedwig av Andechs. Kirken brant i 1943 under bombarderingen av Berlin og ble gjenoppført 1952–1963.

## Eksterne lenker
* 
* Berlins liste over kulturminner
Høyesterett i det tyske rike

**Høyesterett i det tyske rike** (tysk: *Staatsgerichtshof für das Deutsche Reich*) var en forfatningsdomstol som befattet seg med statsorganisasjonsrett under Weimarrepublikken. Domstolen hadde sitt sete i Leipzig. Den ble opprettet i 1921 og fikk i 1927 betegnelsen «vokter av riksforfatningen» (*Hüter der Reichsverfassung*).
Preussen kontra riket

**Preussen kontra riket** (tysk: Preußen contra Reich) var en rettsstrid som ble ført i 1932 innenfor høyesterett i det tyske rike som en reaksjon på Preußenschlag eller det «prøyssiske statskuppet». 

Den fungerende regjeringen i Preussen reagerte på samme dag som Preußenschlag med en klage til høyesterett i Leipzig. Fraksjonen fra Sozialdemokratische Partei Deutschlands i den prøyssiske landdagen var representert i domstolshøringen av Hermann Heller, mens riksregjeringen var representert av Carl Schmitt. Den 25. oktober 1932 fikk den prøyssiske regjeringen medhold i at fristatens oppløsning var rettsstridig. Den fungerende regjeringen beholdt *de jure* retten til å presentere Preussen overfor Landdagen, det prøyssiske statsråd, riksrådet og de andre tyske delstatene. Imidlertid aksepterte dommerne at også den «midlertidige» utnevnelsen av rikskommissæren var konstitusjonelt lovlig. Resultatet var at Preussen i praksis hadde to regjeringer: Regjeringen Braun som var utelukket fra forvaltningen, og rikskommisjonen, som kontrollerte den reelle makten.
Wine in My Hand

***Wine In My Hand (Third From The Sun)*** er en EP fra Celtic Frost, utgitt i 1990.

## Sporliste
# «Wine In My Hand (Third From The Sun)» 03:29		
# «Heroes» (David Bowie) 03:47
# «A Descent To Babylon (Babylon Asleep)» 04:28
Data-love

**«Data-love»** er en sang med den norske humortrioen Prima Vera, opprinnelig utgitt 1. desember 1978 på musikkalbumet *[[Brakara]]*. Sangen ble innspilt 31. juli – 3. august 1978 i Roger Arnhoff studio i Oslo. Jonas Fjeld Band var musikere. *Brakara* ble relansert på CD i august 2001.

Prima Vera står oppført som komponister og teksten handler om en som jobber med en datamaskin som gir fra seg diverse lyder. Det utvikler seg et forhold mellom personen og maskinen. Vokalist på dette spor er Jahn Teigen.

«Data-love» ble også utgitt september 2000 på *[[Rest of the best vol 2,5]]*.

## Referanser
Portobukten

**Portobukten** er en bukt i Middelhavet nordvest på den franske øya Korsika. Sammen med den tilgrensende Girolatabukten omgir Scandolahalvøya, som utgjør den ene delen av Scandola naturreservat. Området har siden 1983 vært et verdensarvområde. Pianakløftene syd for bukten ble tilføyd til verdensarvområdet i 1996.

Landskapet er preget av vulkanske bergarter. 

Bukten utgjør den sydlige delen av *Parc naturel régional de Corse*. Verdensarvområdet har skiftet navn to ganger siden det ble etablert i 1983. Først «Cape Girolata, Cape Porto and Scandola Nature Reserve», deretter fra 1996 «Cape Girolata, Cape Porto, Scandola Nature Reserve, and the Piana Calanches in Corsica» og fra 2006 det nåværende «Gulf of Porto: Calanche of Piana, Gulf of Girolata, Scandola Reserve». Det meste av verdensarvområdet ligger i departementet Corse-du-Sud, men en liten del ligger i det nordlige av Korsikas to departement:Haute-Corse.

## Eksterne lenker
*
Vondt i brystet

**«Vondt i brystet»** er en sang med den norske humortrioen Prima Vera, opprinnelig utgitt 1. desember 1978 på musikkalbumet *[[Brakara]]*. Sangen ble innspilt 31. juli – 3. august 1978 i Roger Arnhoff studio i Oslo. Jonas Fjeld Band var musikere. *Brakara* ble relansert på CD i august 2001.

Originalen som er mest kjent under tittelen «Mot i brystet», heter egentlig «Gymnastikkmarsj». Den ble laget av Johan Nicolaisen.

Prima Veras tekst er en slags kampsang sett fra en rusmiddelavhengig sitt ståsted. Både Jahn Teigen og Tom Mathisen spilte inn sine stemmer to ganger slik at det lignet et ordentlig mannskor.

«Vondt i brystet» ble også utgitt i januar 1994 på *[[Absolute Prima Vera]]*.

## Referanser
Pianakløftene

**Pianakløftene** (fransk *Les Calanques de Piana*) er et naturområde nordvest på den franske øya Korsika. Sammen med de tilgrensende områdene Portobukten, Girolatabukten og Scandola naturreservat er den et verdensarvområde. Pianakløften ble tilføyd til verdensarvområdet i 1996.

En sti går gjennom området, mellom landsbyene Porto og Ota, og Piana. Landskapet er røft, med tydelige spor av erosjon. Landskapstypen heter på fransk *Calanque*, etter det korsiske *calanca*, og betegner kalksteinsfjell som er erodert av været og av havet. Slike kløfter finnes på Korsika og den franske middelhavskysten. 

Oversettelsen av *calanque* til *-kløftene* er laget for denne artikkelen, og kan gi et uriktig inntrykk av terrenget. 

## Eksterne lenker
*
Trio Khramphathah

**«Trio Khramphathah»** er en sang med den norske humortrioen Prima Vera, opprinnelig utgitt 1. desember 1978 på musikkalbumet *[[Brakara]]*. Sangen ble innspilt 31. juli – 3. august 1978 i Roger Arnhoff studio i Oslo. Jonas Fjeld Band var musikere. *Brakara* ble relansert på CD i august 2001.

Sangen er kreditert Prima Vera selv og akkordmessig lyder den som en spansk improvisert komposisjon med scat-sang fra Tom Mathisen og Jahn Teigen. Først et vers i moderat tempo; så neste vers som går dobbelt så kjapt. Tar man vekk alle H-bokstavene i tittelen «Khramphathah», står man igjen med «krampa ta».

## Referanser
Gorinchem

**Gorinchem** (også kalt **Gorkum**) er en kommune og by i provinsen Zuid-Holland i Nederland. Kommunens totale areal er 21,99 km² (hvorav 3,03 km² er vann) og innbyggertallet er 34&nbsp;623 (2004).

## Eksterne lenker
*
Greatest Hits 1987–1997

***Greatest Hits 1987-1997*** er et samlealbum av den australske sangeren Kylie Minogue, utgitt av BMG i 2003.

Albumet samler sanger fra albumene *[[Kylie (album)|Kylie]]* (1988), *[[Enjoy Yourself]]* (1989), *[[Rhythm of Love (Kylie Minogue)|Rhythm of Love]]* (1990), *[[Let's Get to It]]* (1991), *[[Greatest Hits (Kylie Minogue)|Greatest Hits]]* (1992), *[[Kylie Minogue (album)|Kylie Minogue]]* (1994) og *[[Impossible Princess]]* (1997).

Dette albumet er en utvidet versjon av *Greatest Hits 1987-1992* utgitt i 2002.

## Sporliste
;CD 1
#«I Should Be So Lucky»
#«The Loco-Motion» (7" Mix)
#«Hand on Your Heart»
#«Got to Be Certain»
#«Better the Devil You Know»
#«Wouldn't Change a Thing»
#«Celebration»
#«Never Too Late»
#«What Do I Have to Do?» (7" Remix)
#«Je Ne Sais Pas Pourquoi»
#«Where in the World?»
#«Step Back in Time»
#«Especially for You» (feat. Jason Donovan)
#«Say the Word – I'll Be There»
#«Shocked»
#«Word Is Out»
#«Made in Heaven»
#«What Kind of Fool (Heard All That Before)»
#«Give Me Just a Little More Time»
#«Finer Feelings»
#«If You Were with Me Now»
#«Tears on My Pillow»

;CD 2
#«Confide in Me» (Radio Edit)
#«Put Yourself in My Place» (Radio Edit)
#«Did It Again» (Radie Edit)
#«Breathe» (Radio Edit)
#«Hand on Your Heart» (W.I.P. 2002 Mix)
#«I Should Be So Lucky» (Extended Mix)
#«The Loco-Motion» (OZ Tour Mix)
#«Wouldn't Change a Thing» (The Espagna Mix)
#«Step Back in Time» (Harding/Curnow Remix)
#«Shocked» (Harding/Curnow Mix)
#«Better the Devil You Know» (Movers & Shakers Alternative 12" Mix)
#«What Do I Have to Do?» (Movers & Shakers 12" Mix)

## Eksterne lenker
* 
* ''Greatest Hits 1987-1997'' på Allmusic
* ''Greatest Hits 1987-1997'' på Allmovie
Paul Wormser

**Paul Wormser** (født 11. juni 1905, død 17. august 1944) var en fransk fekter som deltok i de olympiske leker 1936 i Berlin.

Wormser vant en olympisk bronsemedalje i fekting under Sommer-OL 1936 i Berlin. Han var med på det franske laget som kom på tredjeplass i lagkonkurransen i kårde bak Italia og Sverige. De andre fekterne å laget var Michel Pécheux, Bernard Schmetz, Georges Buchard, Henri Dulieux og Philippe Cattiau.

## OL-medaljer
*  1936  Berlin -  Bronse i fekting, kårde menn lagkonkurranse  Frankrike.

## Referanser


## Eksterne lenker
*
Vincennes

**Vincennes** er en kommune i departementet Val-de-Marne i regionen Île-de-France, og er en av de østlige forstedene til Paris. Kommunen ligger 6,7&nbsp;km fra sentrum av Paris

## Befolkningsutvikling
***Antall innbyggere i kommunen Vincennes***

## Referanser


## Eksterne lenker
* 
* Kommunedata INSEE
Gaël Kakuta

**Gaël Romeo Kakuta Mambenga** (født 1991) er en fransk-kongolesisk fotballspiller som spiller for den iranske klubben .

Kakuta har tidligere spilt for  ,  (lån),  (lån),  (lån), Vitesse (lån),  (lån) og Rayo Vallecano (lån). Han har representert Frankrike på under-17, under-18, under-19, under-20 og under-21 nivå og scoret totalt 15 mål på 47 kamper i alle nivåer.

I juni 2015 meldte Kakuta overgang fra Chelsea til Sevilla FC.

## Meritter
;Chelsea
* FA Premier League (1): 2009/2010

## Referanser


## Eksterne lenker
*
Messe Nord/ZOB stasjon

**Messe Nord/ZOB**, før 15. desember 2024 *Messe Nord/ICC*,  er en jernbanestasjon på Ringbanen i Charlottenburg i Berlin. 

Den ble åpnet i 1916 og har idag S-banetrafikk. Frem til 1944 betjente stasjonen også Berliner Stadtbahn. Frem til 2002 hadde stasjonen navnet *Witzleben*.
 

## Referanser
Imre Rajczy

**Imre Rajczy** (født 8. november 1911, død 31. mars 1978 i Buenos Aires) var en ungarsk fekter som deltok under de olympiske leker 1936 i Berlin.

Rajczy ble olympisk mester i fekting under Sommer-OL 1936 i Berlin. Han var med på det ungarske laget som vant lagkonkurransen i sabel foran Italia og Tyskland. De andre på laget var Endre Kabos, Aladár Gerevich, Pál Kovács, László Rajcsányi og Tibor Berczelly.

## OL-medaljer
* 1936  Berlin -  **Gull** i  fekting, sabel lag  Ungarn

## Referanser


## Eksterne lenker
*
Girolatabukten

**Girolatabukten** er en bukt i Middelhavet nordvest på den franske øya Korsika. Sammen med den tilgrensende Portobukten omgir den Scandolahalvøya, som utgjør den ene delen av Scandola naturreservat. Området har siden 1983 vært et verdensarvområde. Pianakløftene syd for bukten ble tilføyd til verdensarvområdet i 1996.

Landskapet er preget av høye klipper. 

## Eksterne lenker
*
Sørlige Uí Néill

**Sørlige Uí Néill** er et kollektivt navn på de sørlige ættene av det mektige irske dynastiet Uí Néill, særlig viktige i Irland i tidlig middelalder. Det brukes først og fremst om disse klanene, men blir i likhet med andre irske navn på ætter eller klaner også brukt om det geografiske området de kontrollerte. Uí Néill var det fremste irske dynastiet fra 600-tallet til sent på 900-tallet, fra midten av 600-tallet var alle overkongene over Irland fra enten det sørlige eller det nordlige Uí Néill.

Uí Néill er irsk for «Nialls etterkommere», de regnet den legendariske Niall Noigíallach som sin stamfar. Det sørlige Uí Néill regnet sine forfedre som Nialls sønner Lóegaire, Coirpre og Fiachu, hvis etterkommere da utgjorde ættene Cenél Lóeguiri, Cenél Coirpri og Cenél Fiachach På midten av 500-tallet hadde en gren av Uí Néill som gjorde krav på å nedstamme fra Conall Cremthainne mac Néill blitt dominerende, Diarmait mac Cerbaill (død 565) var den første fra denne ætten som ble regnet som overkonge av Irland. To av hans sønner, Áed Sláine og Colmán ble forfedre for de to ættene som skulle dominere det sørlige Uí Néill fra 600-tallet: Síl nÁedo Sláine og Clann Cholmáin.

## Referanser
Richard Wahl

**Richard Wahl** (født 4. desember 1906, død 1. november 1982) var en tysk fekter som deltok i de olympiske leker 1936 i Berlin.

Wahl vant en olympisk bronsemedalje i fekting under Sommer-OL 1936 i Berlin. Han var med på det tyske laget som kom på tredjeplass i lagkonkurransen i sabel bak Ungarn og Italia. De andre på laget var Julius Eisenecker, Erwin Casmir, August Heim, Hans Esser og Hans-Georg Jörger.

## OL-medaljer
*  1936  Berlin -  Bronse i fekting, sabel lag  Tyskland

## Eksterne lenker
*
Scandola naturreservat

**Scandola naturreservat** er et naturreservat i Middelhavet nordvest på den franske øya Korsika. Sammen med den tilgrensende områdene Girolatabukten og Portobukten, som omgir Scandolahalvøya, har det siden 1983 vært et verdensarvområde. Pianakløftene syd for Portobukten ble tilføyd til verdensarvområdet i 1996.

Området blir høyt vurdert både ut fra biologiske og estetiske vurderinger.

Naturreservatet ble opprettet i 1975. Reservatet består av to adskilte områder; Elpa Nera-bukten og Scandolahalvøya. De spisse, rødlige klippene her kan være opptil 900 m høye, og har flere grotter. Det er flere små øyer og skjær utenfor. Området omfatter både både marine og terrestriske biotoper, og har flere sjeldne arter, og en stor grad av uberørt natur. Det er registrert 33 endemiske arter, hvorav 16 er fredet. Fuglelivet omfatter fiskeørn, toppskarv, lammegribb, vandrefalk, gulnebblire og måker.

Enkelte deler av området har preg av beiting og annet kulturlandskap. Vanlig ferdsel er tillatt i reservatets landdel, men ikke samling av planter eller egg. I sjødelen er fiske, dykking og samling av dyr og planter forbudt.

## Eksterne lenker
*
Vardåsen

**Vardås**, **Vardåsen** eller **Vardeåsen** er navn på mange åser i Norge. Navnet kommer i mange tilfelle fra bruken av åsen som ildvarde i tidligere tider. Vardåsen kan vise til:

* Vardeåsen (Askim)
* Vardås (Færder)
* Vardås (Rygge)
* Vardåsen (Asker)
* Vardåsen (Enebakk)
* Vardåsen (Kongsvinger)
* Vardåsen (Tromøya)
* Vardåsen (Ås)
* Vardåsen (Svalbard), fjell ved Grønfjorden
* Vardåsen kirke
* Vardeåsen, er en ås ved Mysen by i Indre Østfold 
* Vardåsen og Gullbekkåsen fort, hvor sistnevte ble omgjort til radarstasjon; kontroll- og varslingsskole; og senere fengsel
* Vardåsen, et annet navn på Heksebergfjellet
* Vardåsen, en grunnkrets i Nordre Follo kommune

## Se også
* Vardåsen skole
* Vardefjell
* Varden
* Vetatoppen
* Vetaåsen
* Vettakollen
Le Perreux-sur-Marne

**Le Perreux-sur-Marne** er en kommune i departementet Val-de-Marne i regionen Île-de-France, og er en av de østlige forstedene til Paris. Kommunen ligger 11,7&nbsp;km fra sentrum av Paris

## Historie
Kommunen Le Perreux-sur-Marne ble opprettet 28. februar 1887 ved at arealet ble skilt ut fra kommunen Nogent-sur-Marne.

## Befolkningsutvikling
***Antall innbyggere i kommunen Le Perreux-sur-Marne***

## Referanser


## Eksterne lenker
* 
* Kommunedata INSEE
Murchad mac Briain

**Murchad mac Brian** (død 23. april 1014) var en irsk stormann fra ætten Dál gCais. Han var sønn av overkongen Brian Boru og Brians første kone Mór ingen Edend mac Cléirig, fra en ætt i det sørlige Connacht kalt Uí Fiachrach Aidne.

Murchad omtales i irske annaler som krigsleder under faren, og så ut til å ha vært den mest sannsynlige kandidaten til å etterfølge Brian som leder for Dal gCaís og konge av Munster. Murchad ble imidlertid i likhet med Brian drept i slaget ved Clontarf.

## Referanser
Westkreuz stasjon

**Westkreuz** er en overgangsstasjon mellom Ringbanen og Berliner Stadtbahn i Charlottenburg i Berlin. Den ble åpnet i 1928 og har idag S-banetrafikk.
Lotte Smiseth Sejersted

**Lotte Smiseth Sejersted** (født 5. mars 1991) er en norsk tidligere alpinist, som representerte Stabæk IF. Hun var på landslaget fra 2006 til hun la opp i 2017.

Under junior-VM i alpint 2009 i Garmisch-Partenkirchen fikk hun sølv, bak Marine Gauthier. Senere samme år fikk hun sin verdenscupdebut, i Sölden i oktober, men ble her diskvalifisert. Den 18. desember 2009 fikk hun sine første verdenscuppoeng, med en 28.-plass i superkombinasjonen i Val-d’Isère. 

I januar 2010 gjorde hun seg bemerket da hun vant treningsomgangen foran et utforrenn i Haus im Ennstal. I februar samme år deltok hun i junior-VM i alpint, og fikk her to medaljer: bronse i utfor og sølv i kombinasjonen. 

Den 1. februar 2011 kjørte hun ned til gull under junior-VM i alpint i Crans-Montana i Sveits. Med dette ble hun den tredje norske kvinnelige alpinisten som vinner junior-VM-gull. De to foregående er Julie Lunde Hansen i 1991 og Mona Løseth i 2009.

På nasjonalt nivå har hun flere medaljer. I 2007 fikk hun bronse i slalåm i junior-NM i februar, og i NM på Bjorli i mars fikk hun gull i utfor og sølv i super-G. Året etter, i 2008, ble det bronse i slalåm i junior-NM, og sølv i utfor i NM i Hafjell. Ved NM 2009 på Oppdal vant hun super-G foran Kristina Riis-Johannessen, og fikk bronse i utfor. Hun fikk også gull i superkombinasjonen. 

I 2010 deltok hun i både NM og junior-NM. I junior-NM i Narvik vant hun gull i utfor, men kjørte ut i super-G. Hun fikk også gull i superkombinasjonen. Også i NM for seniorer vant hun gull i utfor og superkombinasjonen. I super-G kjørte hun ut. I NM 2011, som ble arrangert i Oppdal og Trysil, vant hun gull i alle fem disipliner - utfor, super-G, superkombinasjon, storslalåm og slalåm. Hun ble dermed historisk, siden ingen kvinnelig alpinist tidligere har klart å vinne fem gull i ett og samme norgesmesterskap. Under norgesmesterskapet i 2012 vant hun utfor, super-G og superkomibinasjonen, mens i 2013 vant hun super-G og i 2014 utfor.

Under OL i Sotsji i 2014 ble hun nummer seks i utfor. I verdenscupen har hun tre femteplasser som best, to i utfor og én i super-G (per desember 2015). 

## Referanser


## Eksterne lenker
* 
* 
*
Teateråret 1950

**Teateråret 1950** er en oversikt over hendelser, verk, fødte og avdøde personer med tilknytning til teater i 1950.

## Hendelser
*Hippodromen i Malmö gir sin siste teaterforestillingen *Lorden från gränden* med Nils Poppe.
*John Zacharias blir sjef for Helsingborgs stadsteater etter Lars-Levi Læstadius
*Lars-Levi Læstadius blir sjef for Malmö stadsteater  
*Upsala Stadsteater innvies med et gjestspill fra Kungliga teatern
*Old Vic tas igjen i bruk etter å ha blitt bombet av tyskerne i 1941

## Priser
*Litteris et Artibus tildeles Joel Berglund 
*Teaterkritikerprisen:
**1949/50: Aase Bye
**1950/51: Gerda Ring

## Nye drama
**[[Come Back, Little Sheba (skuespill)|Come Back, Little Sheba]]* av William Inge
**[[Der Hofmeister]]* av Bertolt Brecht 
**[[Den skallete sangerinnen]]* (*La Cantatrice Chauve*) av Eugène Ionesco 
**[[Unto These Hills]]* av Kermit Hunter 
**Venus Observed* av Christopher Fry

## Årets oppsettinger
### Norge
*1. februar – *[[En handelsreisendes død]]* var en teateroppsetning basert på skuespillet *Death of a Salesman* av Arthur Miller som hadde norgespremiere på Nationaltheatret med Knut Hergel som regissør.
*23. februar – *[[En handelsreisendes død]]* var en teateroppsetning basert på skuespillet *Death of a Salesman* av Arthur Miller og ble satt opp på Rogaland Teater med Jens Bolling og Gerhard Knoop som regissører.
*7. mars – *[[En handelsreisendes død]]* var en teateroppsetning basert på skuespillet *Death of a Salesman* av Arthur Miller og ble satt opp på Trøndelag Teater med Alfred Maurstad som regissør.
*1. september – *Bare jatt me'n* var et lystspill av Bias Bernhoft, Sverre Bævre og Bjørn Sand etter en idé av William Ross som ble uroppført på Edderkoppen i Oslo med Toralf Sandø og Leif Juster som regissører.
*15. oktober – *Elsker, elsker ikke* var en teateroppsetning basert på skuespillet *Ardèle ou la marguerite* av Jean Anouilh og ble satt opp på Det Nye Teater med Gyda Christensen som regissør.
*28. november – *[[En handelsreisendes død]]* var en teateroppsetning basert på skuespillet *Death of a Salesman* av Arthur Miller og ble satt opp på Den Nationale Scene med Ellen Isefiær som regissør.

### Sverige
*Erik Zetterströms revy *Farväl till 40-talet* har urpremiere på Södra Teatern i Stockholm nyttårsdag 1950

## Fødsler

## Dødsfall


Fil:George_bernard_shaw.jpg|George Bernard Shaw(1856–1950)
Fil:Halfdan_Christensen.jpg|Halfdan Christensen(1873–1950)
Fil:Emil_Stiebel.jpg|Emile Stiebel(1876–1950)

## Referanser
Gnomeo og Julie

***Gnomeo og Julie*** er en britisk/amerikansk animasjonsfilm fra 2011, løselig basert på William Shakespeares skuespill *[[Romeo og Julie]]*. Filmen er regissert av Kelly Asbury.

Filmen inneholder musikk fra Elton John.

## Filmens handling
Hagegnomene i hagene til fru Montague and herr Capulet er bitre fiender. Etter at Tybalt hos de røde gnomene tilhørende Capulet har jukset i et gressklipperløp, sniker to blå gnomer tlihørende Montague, Gnomeo og Benny, seg over gjerdet for å sabotere Tybalts gressklipper. De blir oppdaget og må rømme, og under flukten treffer Gnomeo den røde gnomen Julie, som han forelsker seg i. Julie er datteren til kong Rødstein, lederen for de røde gnomene, så de kan ikke avsløre dere gryende forhold for de andre gnomene.

## Rolleliste
* James McAvoy som Gnomeo (basert på originalkarakteren Romeo Montague)
* Emily Blunt som Julie (basert på originalkarakteren Julie Capulet)
* Jason Statham som Tybalt (basert på originalkarakteren Tybalt)
* Ashley Jensen som Nanette (basert på ammen)
* Maggie Smith som grevinne Blåberg (basert på fru Montague)
* Michael Caine som kong Rødstein (basert på herr Capulet)
* Patrick Stewart som William Shakespeare
* Matt Lucas som Benny (basert på originalkarakteren Benvolio)
* Stephen Merchant som Paris (basert på grev Paris)
* Richard Wilson  som herr Capulet
* Jim Cummings som Fjedersten (basert på broder Lorenzo)
* Ozzy Osbourne som Faun (basert på originalkarakteren Peter)
* Julie Walters som fru Montague
* Dolly Parton som Dolly-gnom
* Hulk Hogan som Terrafirminator

## Norske stemmer
*Lars Berteig Andersen som Gnomeo
*Sarah MacDonald Berge som Julie
*Per Skjølsvik som kong Rødstein
*Elsa Lystad som grevinne Blåberg
*Jeppe Beck Laursen som Tybalt
*Sverre Bentzen som Shakespeare
*Henriette Steenstrup som Nanette
*Christian Skolmen som Paris
*Espen Sandvik som Benny
*Morten Røhrt som Fjedersten
*Susanne Fuhr som fru Montague
*Anders Hatlo som herr Capulet
*Øyvind Sauvik som Faun
*Mia Gundersen som Dolly-gnom
*Øyvind B. Lyse som Terrafirminator
*Scott Maurstad og Espen Reboli Bjerke som Gnomekor

## Eksterne lenker
* 
*
L’Haÿ-les-Roses

**L'Haÿ-les-Roses** er en kommune i departementet Val-de-Marne i regionen Île-de-France, og er en av de sørlige forstedene til Paris. Kommunen ligger 8,5&nbsp;km fra sentrum av Paris
L'Haÿ-les-Roses er *underprefektur* i departementet Val-de-Marne, og hovedsete for arrondissementet L'Haÿ-les-Roses.

Siste del av navnet L'Haÿ-les-Roses stammer fra den kjente rosehagen som finnes i kommunen.

## Befolkningsutvikling
***Antall innbyggere i kommunen L'Haÿ-les-Roses***

## Referanser


## Eksterne lenker
* 
* Kommunedata INSEE
Donnchad mac Gilla Pádraig

**Donnchad mac Gilla Pádraig** (død 1039) var konge av Osraige i Irland fra 1003 til 1039. Under hans styre nådde Osraige toppen av sin makt, og han ble også den første kongen fra Osraige som ble anerkjent som konge av Leinster, noe han var fra 1036.

## Kilder
*
Johann Caspar Ferdinand Fischer

**Johann Caspar Ferdinand Fischer** (1656–1746) var en tysk komponist og musiker.

## Liv og virke
Fischer var sønn av en sklredder. Han tilbrakte sannsynligvis ungdomstiden i Ostrov nad Ohří (Schlackenwerth) der han fikk grunnleggende musikkundervisning ved stedets piaristkollegium. 

På bakgrunn av at Fischers orkesterverk bærer preg av å være inspirert av Jean-Baptiste Lully er det blitt spekulert i om Fischer var i Paris som Lullys elev, men det finnes intet belegg for det antatte Parisoppholdet. Uansett brakte Fisher mange typisk franske elementer inn i sin musikk.

Fishers første opus, *Le journal du printemps* (1695, Laurent Kroninger, Augsburg), er tilegnet komponistens tjenesteherre, markgreve Ludwig-Wilhelm von Baden. Det prektige orkesterverket skulle gjenspeile hofflivets glans. Til Fishers viktigste komposisjoner hører ellers *Ariadne Musica*, en samling preludier og fuger for orgel i 20 forskjellige tonearter som regnes som en forløper for Johann Sebastian Bachs *[[Das Wohltemperierte Klavier]]*.

Det kan dokumenteres at Fischer var hoffkapellmester hos markgreven av Rastatt fra 1715, en stilling han hadde resten av sitt lange liv. I løpet av denne 30 år lange perioden overlevde han 3 regenter og satte sitt umiskjennelige preg på stedets musikkliv.

J.C.F. Fischer brakte mye fransk innflytelse inn i tidens tyske musikk, og selv om det begrensede biografisk datatilfanget kaster et svært ufullstendig lys over hans liv og gjerning, kan det fastslås at han var en av de mest innflytelsesrike komponistene for klaviaturinstrumenter på 1600- og tidlig 1700-tall.

## Referanser


## Kilder
* 
* 

## Eksterne lenker
* 
* http://www.zum.de/Faecher/G/BW/Landeskunde/rhein/staedte/rastatt/jubi/fischer.htm
* http://www.klassika.info/Komponisten/Fischer/index.html
* Sceneverk 
* 
*
Cachan

**Cachan** er en kommune i departementet Val-de-Marne i regionen Île-de-France, og er en av de sørlige forstedene til Paris. Kommunen ligger 6,7&nbsp;km fra sentrum av Paris

## Historie
Cachan var opprinnelig et tettsted i kommunen Arcueil, som senere fikk navnet *Arcueil-Cachan*. Kommunen Cachan ble opprettet 26. desember 1922 da den ble løsrevet fra *Arcueil-Cachan*, som så skiftet navn tilbake til Arcueil.

## Nabokommuner
* Arcueil i nord
* Villejuif i øst
* L'Haÿ-les-Roses i sørøst
* Bourg-la-Reine i sørvest
* Bagneux i vest

## Utdanning
* École normale supérieure de Cachan

## Befolkningsutvikling
***Antall innbyggere i kommunen Cachan***

## Referanser


## Eksterne lenker
* 
* Kommunedata INSEE
Murchad mac Finn

**Murchad mac Finn** (død 972) var konge av Leinster i Irland fra 966 til 972. Han tilhørte Uí Fáeláin-ætten av Uí Dúnlainge, og deres landområder lå rundt Naas i de øvre delene av elven Liffey i dagens grevskap Kildare. Uí Dúnlaige dominerte provinsen fra 800-tallet til en tid etter slaget ved Clontarf, da Diarmait mac Maíl na mBó sørget for at Uí Chennselaig igjen ble konger av Leinster. 

Murchad var far til Gormflaith og Maelmorda mac Murchada.

## Referanser
Haywire (film)

***Haywire*** er en amerikansk action-thriller fra 2011, regissert av Steven Soderbergh.

## Handling
En kvinnelig soldat søker hevn etter at hun har blitt forrådt, og en gruppe soldater forsøker å hindre hevnen.

## Rolleliste
* Gina Carano som Mallory Kane
* Michael Fassbender som Paul
* Ewan McGregor som Kenneth
* Bill Paxton som John Kane
* Channing Tatum som Aaron
* Antonio Banderas som Rodrigo
* Michael Douglas som Alex Coblenz
* Michael Angarano som Scott
* Mathieu Kassovitz som Studer
* Eddie J. Fernandez som Barroso
* Anthony Brandon Wong som Jiang
* Tim Connolly som Jason
* Maximino Arciniega som Gomez
* Aaron Cohen som Jamie
* Natascha Berg som Liliana
* Fergal O'Halloran som hotellansatt

## Produksjon
Filmen ble først annonsert i september 2009, og da under tittelen *Knockout*. Tittelen ble endret til *Haywire* før produksjonen startet.

Filmens manus ble skrevet spesifikt for å kunne filmes i Dublin, og filmen er for det vesentligste filmet i Irland i perioden fra 2. februar til 25. mars 2010. Budsjettet var om lag 23 millioner dollar. Produksjonen av filmen skapte over hundre arbeidsplasser i området da den ble filmet, og de første bildene fra filmen ble sluppet den 26. februar 2010.

## Referanser


## Eksterne lenker
* 
*
Q.E.D. (album)

***Q.E.D.*** er et musikkalbum med Terje Rypdal, innspilt 1991 og utgitt i 1993.

## Sporliste
# «1st Movement»
# «2nd Movement»
# «3rd Movement»
# «4th Movement»
# «5th Movement»
# «Largo»

## Referanser
Lux Aeterna

***Lux Aeterna*** er et musikkalbum med Terje Rypdal, utgitt i 2002.

## Sporliste

# «Luminous Galaxy (1st Movement)»
# «Fjelldåpen (2nd Movement)»
# «Escalator (3rd Movement)»
# «Toccata (4th Movement)»
# «Lux Aeterna (5th Movement)»

## Eksterne lenker
*
Le Kremlin-Bicêtre

**Le Kremlin-Bicêtre** er en kommune i departementet Val-de-Marne i regionen Île-de-France, og er en av de sørlige forstedene til Paris. Kommunen ligger 4,5&nbsp;km fra sentrum av Paris

## Historie
Kommunen Le Kremlin-Bicêtre ble opprettet 13. desember 1896 ved å skille ut arealet fra kommunen Gentilly.

## Befolkningsutvikling
***Antall innbyggere i kommunen Le Kremlin-Bicêtre***

## Utdanning
* École pour l'informatique et les nouvelles technologies
* École pour l'informatique et les techniques avancées
* Web@cademie

## Referanser


## Eksterne lenker
* 
* Kommunedata INSEE
Descendre

***Descendre*** er et musikkalbum med Terje Rypdal, utgitt i 1980.

## Sporliste

# «Avskjed»
# «Circles»
# «Descendre»
# «Innseiling»
# «Men of Mystery»
# «Speil»

## Eksterne lenker
Chaser

***Chaser*** er et musikkalbum med Terje Rypdal, utgitt i 1985.

## Sporliste

# «Ambiguity»
# «Once Upon a Time»
# «Geysir»
# «A Closer Look»
# «Ørnen»
# «Chaser»
# «Transition»
# «Imagi (Theme)»

## Eksterne lenker
*
After the Rain

***After the Rain*** er et musikkalbum med Terje Rypdal, utgitt i 1976 på ECM records.

## Sporliste

# «Autumn Breeze»
# «Air»
# «Now and Then»
# «Wind»
# «After the Rain»
# «Kjare Maren»
# «Little Bell»
# «Vintage Year»
# «Multer»
# «Like a Child, Like a Song»

## Kilder
*Albumet på Discogs
Fresnes (Val-de-Marne)

**Fresnes** er en kommune i departementet Val-de-Marne i regionen Île-de-France, og er en av de sørlige forstedene til Paris. Kommunen ligger 11,2&nbsp;km fra sentrum av Paris

## Navn
Navnet Fresnes ble registrert første gang i en pavelig bulle i 1152 som *Fraxinum*. Dette navnet kommer fra middelalderlatin *fraxinus* (moderne fransk: *frêne*), som betyr "asketre", etter askeskogen som dekket dette området i tidligere tider.

## Befolkningsutvikling
***Antall innbyggere i kommunen Fresnes***

## Referanser


## Eksterne lenker
* 
* Kommunedata INSEE
Jacques Charles Dupont de l’Eure

**Jacques Charles Dupont de l'Eure** (født 27. februar 1767 i Neubourg, Normandie, Frankrike, død 3. mars 1855) var en fransk advokat og statsmann. 

Han er best kjent som den første statsoverhodet i den andre franske republikken, etter sammenbruddet av julimonarkiet. Han arbeidet som advokat og var en del av parlamentet i Normandie da den franske revolusjonen ble igangsatt i 1789. 

Under den første republikken hadde han flere påfølgende juridiske embeter i Louviers, Rouen og Évreux. Han hadde adoptert flere revolusjonære prinsipper, og i 1798 begynte han på sitt politiske liv som medlem av forskjellige politiske fora. I 1813 ble han medlem av den lovgivende forsamlingen, og i løpet av hundre dager, var han innsatt som visepresident i kammeret som bestod av varamedlemmer. 

Han var statsminister fra 24. februar 1848 til 9. mai 1848. Han ble valgt til Frankrikes president, den 24. februar 1848 og han ble gikk ut fra presidentembetet 9. mai 1848, etter bare noen få måneder ved makten. Han døde 7 år senere, i en alder av 88 år.

## Referanser
Afric Pepperbird

***Afric Pepperbird*** er et musikkalbum med Jan Garbarek, Terje Rypdal, Arild Andersen og Jon Christensen, utgitt i 1970.

*Afric Pepperbird* ble spilt inn 22. og 23. september 1970 i Bendiksen Studio i Oslo, med Jan Erik Kongshaug som lydtekniker. Albumet var Garbareks første album som ble utgitt på ECM og var også begynnelsen på et langt samarbeid med dette plateselskapet. Fire av albumets åtte komposisjoner, som improvisasjonene er basert på (Skarabée, Beast of Kommodo, Blow Away Zone og Afric Pepperbird), er Jan Garbareks, tre komposisjoner (Mah-Jong, MYB og Concentus) har Arild Andersen bidratt med, og det siste sporet (Blupp) er Jon Christensens.

Albumet har blitt rangert blant de viktigste norske jazzalbum. Nettstedet Ballade har i 2007 kåret det til tidenes beste/viktigste norske jazzalbum. Det er også  i 2024 rangert på en 33. plass på Jazzwise magazine sin liste over The 100 Jazz Albums That Shook The World. De skriver blant annet: "Fra åpningssporet ‘Scarabee’ ble jazzverdenen utenfor Skandinavia introdusert for en nordisk sensibilitet innen jazz, Nordic Tone."

I 2022 ga Jan Omdahl ut boka *Jan Garbarek Quartet - Afric Pepperbird* om historien bak denne historiske innspillingen, og dens store betydning for alt som skulle komme senere.

## Sporliste
**Side A**
# «Skarabée»
# «Mah-Jong»
# «Beast of Kommodo»
**Side B**
# «Blow Away Zone»
# «MYB»
# «Concentus»
# «Afric Pepperbird»
# «Blupp»

## Musikere
* Jan Garbarek – tenorsaksofon, bassaksofon, klarinett, fløyter, rytmeinstrumenter
* Terje Rypdal – gitar, signalhorn
* Arild Andersen – bass, afrikansk tommelpiano, xylofon
* Jon Christensen – rytmeinstrumenter

## Referanser


## Eksterne lenker
*